Nimi Tunnistetiedot Perusteet Luetteloon merkitsemisen päivämäärä

”156. SAJJADI Seyed Hamid Hazaveh هزاوه حمید سید سجادی Syntymäaika: 21.3.1969 Syntymäpaikka: Iran Kansalaisuus: iranilainen Sukupuoli: mies Asema: Iranin urheilu- ja nuorisoministeri Hamid Sajjadi on Iranin urheilu- ja nuorisoministeri. Hän on vastuussa iranilaisten urheilijoiden painostamisesta pysymään hiljaa ja heidän estämisestään ottamasta kantaa Iranin sortotoimiin kansainvälisesti. Hän oli henkilökohtaisesti osallisena Soulissa syksyllä 2022 kiipeilyn Aasian mestaruuskisoissa ilman hijabia kilpailleen iranilaiskiipeilijän Elnaz Rekabin tapauksessa. Kilpailun jälkeen Rekabi houkuteltiin Soulissa sijaitsevaan Iranin suurlähetystörakennukseen, jossa hänen passinsa ja matkapuhelimensa takavarikoitiin Teheranin viranomaisten määräyksestä. Sen jälkeen kun hänet todennäköisesti pakotettiin palaamaan Teheraniin, kaksi Iranin poliittista ja urheiluinstituutiota kuulusteli häntä ja hän tapasi Sajjadin. Tuossa tapaamisessa hänet pakotettiin antamaan lausunto, jossa hän pyytää anteeksi kilpailemista ilman hijabia, ja häntä uhattiin perheen tilusten takavarikoinnilla. Joulukuussa 2022 kävi ilmi, että Elnaz Rekabin kotitalo Zanjanissa oli hajotettu. Hamid Sajjadi on näin ollen vastuussa vakavista ihmisoikeusloukkauksista Iranissa. 23.1.2023

157. GOLPAYEGANI Seyyed Mohammed Saleh Hashemi گلپایگانی سید محمد صالح هاشمی Syntymäaika: 1967 Syntymäpaikka: Iran Kansalaisuus: iranilainen Sukupuoli: mies Asema: Hyveiden edistämisestä ja paheiden ehkäisemisestä vastaavan viraston (Headquarters for Enjoining Right and Forbidding Evil) päällikkö Lähellä olevat yhteisöt: Hyveiden edistämisestä ja paheiden ehkäisemisestä vastaava virasto, siveyspoliisi Seyyed Mohammed Saleh Hashemi Golpayegani on ollut 25. elokuuta 2021 alkaen hyveiden edistämisestä ja paheiden ehkäisemisestä vastaavan viraston (Office or Headquarters for Enjoining Right and Forbidding Evil) päällikkö. Hyveiden edistämisestä ja paheiden ehkäisemisestä vastaava virasto on valtion laitos, joka vastaa äärimmäisen tiukkojen yhteiskunnallisten käyttäytymismallien määrittämisestä ja niiden noudattamisen valvonnasta. Vuonna 2022 hyveiden edistämisestä ja paheiden ehkäisemisestä vastaava virasto oli merkittävässä roolissa, kun naisille asetettiin uusia tiukempia siveysnormeja, jotka selkeästi loukkaavat heidän ihmisoikeuksiaan. Lisäksi hyveiden edistämisestä ja paheiden ehkäisemisestä vastaavalla virastolla on keskeinen asema naisten ja miesten, jotka eivät noudata näitä normeja, valvonnan järjestämisessä ja usein väkivaltaisessa rankaisemisessa. EU:n luetteloon merkityt Iranin islamilaisen tasavallan lainvalvontajoukot (LEF) (ja erityisesti sen siveyspoliisi) panee nämä tiukat normit usein väkivaltaisesti täytäntöön. Seyyed Mohammed Saleh Hashemi Golpayegani on näin ollen hyveiden edistämisestä ja paheiden ehkäisemisestä vastaavan viraston päällikkönä vastuussa vakavista ihmisoikeusloukkauksista Iranissa. 23.1.2023

158. ASGARI Hassan حسن عسگری alias ASKARI Hassan حسن عسکری Syntymäpaikka: Bijar, Iran Kansalaisuus: iranilainen Sukupuoli: mies Asema: Sanandajin kuvernööri, Kurdistanin maakunta Lähellä olevat yhteisöt: Islamilainen vallankumous-kaarti (IRGC) Hassan Asgari on Sanandajin kaupungin kuvernööri Iranin Kurdistanin maakunnassa ja entinen paikallisen islamilaisen vallankumouskaartin (IRGC) komentaja. Sanandajin kuvernöörinä hän on vastuussa kyseisessä kaupungissa toteutetuista väkivaltaisista ja julmista toimista, joilla reagoitiin syyskuussa 2022 tapahtuneen nuoren kurdinaisen Mahsa Aminin kuoleman jälkeisiin mielenosoituksiin. Kun turvallisuusjoukkojen kerrottiin surmanneen 16-vuotiaan mielenosoittajan Sanandajissa, Asgari ja muut viranhaltijat väittivät, että hän oli kuollut huumeiden yliannostukseen, mahdollisesti itsemurhatarkoituksessa. Iranin viranhaltijat käyttävät yleisesti taktiikkaa, jossa esitetään vääriä vaihtoehtoisia kuolinsyitä turvallisuusjoukkojen surmaamille mielenosoittajille välttääkseen joutumasta vastuuseen ihmisoikeusloukkauksista. Hän on näin ollen vastuussa vakavista ihmisoikeusloukkauksista Iranissa. 23.1.2023

159. KHIABANI Hossein Modarres مدرس حسین خیابانی Syntymäaika: maaliskuu 1968/1969 Syntymäpaikka: Teheran, Iran Kansalaisuus: iranilainen Sukupuoli: mies Asema: entinen Sistanin ja Baluchestanin maakunnan kuvernööri Hossein Modarres Khiabani oli Iranin Sistanin ja Baluchestanin maakunnan kuvernööri syyskuusta 2021 joulukuuhun 2022 ja oli vastuussa Iranin lainvalvontajoukkojen (LEF) valvonnasta maakunnassa. Hänen kuvernöörikautensa aikana LEF ja muut turvallisuusjoukot tukahduttivat useita mielenosoituksia ja käyttivät liiallista väkivaltaa mielenosoittajia kohtaan. On laajalti todisteita kohtuuttomasta voimankäytöstä, joka johti ainakin 66 ihmisen surmaamiseen 30. syyskuuta 2022 Zahedanin kaupungissa Sistanin ja Baluchestanin maakunnassa. Hän on näin ollen vastuussa vakavista ihmisoikeusloukkauksista Iranissa. 23.1.2023

160. KOUSHA Esmaeil Zarei کوشا اسماعیل زارعی alias KOSHA Ismail کشا یسمیل Syntymäaika: 1978 Kansalaisuus: iranilainen Sukupuoli: mies Asema: Kurdistanin maakunnan kuvernööri Esmaeil Zarei Kousha on Iranin Kurdistanin maakunnan kuvernööri ja vastuussa Iranin lainvalvontajoukkojen (LEF) valvonnasta maakunnassa. Tässä ominaisuudessa hän on vastuussa LEFin ja turvallisuusjoukkojen väkivaltaisista toimista ja liiallisesta väkivallasta, joilla reagoitiin syyskuussa 2022 tapahtuneen 22-vuotiaan Mahsa Aminin kuoleman jälkeisiin mielenosoituksiin. Hän on näin ollen vastuussa vakavista ihmisoikeusloukkauksista Iranissa. 23.1.2023

161. KOWSARI Mohammad Esmail اسماعیل محمد کوثری Syntymäaika: 3.5.1955 Syntymäpaikka: Teheran, Iran Kansalaisuus: iranilainen Sukupuoli: mies Sotilasarvo: prikaatikenraali Asema: Iranin parlamentin jäsen Mohammad Esmail Kowsari on ollut Iranin parlamentin jäsen vuodesta 2020. Hän on kovan linjan lainsäätäjä ja islamilaisen vallankumouskaartin (IRGC) jäsen. Ennen toimimistaan parlamentin jäsenenä hän oli IRGC:n komentaja Sarallahin päämajassa Teheranissa vuosina 2017–2020. Vuosien 2022 ja 2023 mielenosoitusten aikana hän on useasti uhannut turvallisuusjoukkoja seurauksilla, elleivät ne täytä velvollisuuttaan ja tukahduta mielenosoituksia. Hän on myös vaatinut enemmän sotilaallisia toimia rauhanomaisia mielenosoittajia vastaan. Parlamentin jäsenenä hän on vaatinut Iranin oikeuslaitosta tuomitsemaan mielenosoittajia kuolemaan. Hän on näin ollen vastuussa vakavista ihmisoikeusloukkauksista Iranissa. 23.1.2023

162. MIRSALIM Mostafa میرسلیم مستفا alias MIR-SALIM Mostafa; MIRSALIM Sayyid Mostafa Agha میر-سالم مستفا میرسلیم سید مستفا آقا Syntymäaika: 9.6.1947 Syntymäpaikka: Teheran, Iran Kansalaisuus: iranilainen Sukupuoli: mies Passin numero: Q5956077 (Iran) Asema: Iranin parlamentin jäsen Mostafa Mirsalim on Iranin parlamentin jäsen. Vuosien 2022 ja 2023 mielenosoitusten aikana hän on erityisen äänekkäästi tukenut pidätettyjen mielenosoittajien kuolemanrangaistusta ja käyttänyt parlamenttia foorumina, jolla hän on voimakkaasti kannattanut ja vaatinut mielenosoittajien teloituksia. Hän on vaatinut, että mielenosoittajat teloitetaan muutaman päivän kuluessa heidän pidättämisestään. Hän myös usein hyökkää vapaata lehdistöä vastaan ja kannattaa sosiaalisen median rajoittamista. Hän on näin ollen vastuussa vakavista ihmisoikeusloukkauksista Iranissa. 23.1.2023

163. NAGHDALI Mohammad Taghi تقی محمد نقدعلی Syntymäaika: 6.6.1972 Syntymäpaikka: Khomeinishahr- Isfahan, Iran Kansalaisuus: iranilainen Sukupuoli: mies Asema: Iranin parlamentin jäsen Mohammad Taghi Naghdali on Iranin parlamentin jäsen ja parlamentin oikeudellisen valiokunnan jäsen. Vuosien 2022 ja 2023 mielenosoitusten aikana hän on erityisen äänekkäästi tukenut pidätettyjen mielenosoittajien kuolemanrangaistusta ja käyttänyt parlamenttia foorumina, jolla hän on voimakkaasti kannattanut ja vaatinut mielenosoittajien teloituksia. Hän myös usein hyökkää vapaata lehdistöä vastaan ja osallistuu lakien säätämiseen sosiaalisen median rajoittamiseksi. Hän on näin ollen vastuussa vakavista ihmisoikeusloukkauksista Iranissa. 23.1.2023

164. GHAZANFA-RABADI Mousa موسا غضنفرآبادی Syntymäaika: 1966 Syntymäpaikka: Iran Kansalaisuus: iranilainen Sukupuoli: mies Asema: Iranin parlamentin jäsen; parlamentin oikeudellisen valiokunnan johtaja Mousa Ghazanfarabadi on Iranin parlamentin jäsen ja parlamentin oikeudellisen valiokunnan johtaja. Hän on tässä ominaisuudessa vastuussa ministerien ehdottamien suunnitelmien oikeudellisesta tarkistuksesta parlamentissa, rikosoikeuteen liittyvien suunnitelmien tarkistuksesta ja hyväksymisestä sekä maan viranhaltijoiden ja johtajien toiminnan tutkimisesta oikeudelliselta kannalta. Hän ei ole tuominnut iranilaisten viranhaltijoiden vakavia ihmisoikeusloukkauksia vuosien 2022 ja 2023 mielenosoitusten aikana. Päinvastoin hän on henkilökohtaisesti todennut, että hijab-sääntöjä rikkovilta naisilta olisi vietävä sosiaaliset oikeudet ja on vaatinut väkivallan käyttöä heitä vastaan. Hän myös kaunistelee iranilaisten joukkojen rikoksia puolustamalla hallituksen versiota Mahsa Aminin kuolemaan liittyvistä tapahtumista. Hän on näin ollen vastuussa vakavista ihmisoikeusloukkauksista Iranissa. 23.1.2023

165. NOROOZI Ahmad نوروزی احمد alias NOROUZI Ahmad; NEWROUZI Ahmad; NAWROUZI Ahmad Syntymäaika: 1988 Kansalaisuus: iranilainen Sukupuoli: mies Asema: Iranin islamilaisen tasavallan yleisradioyhtiön (IRIB) kansainvälisen osaston johtaja; Press TV:n toimitusjohtaja Lähellä olevat yhteisöt: Iranin islamilaisen tasavallan yleisradioyhtiö (IRIB); Press TV Ahmad Noroozi on Iranin islamilaisen tasavallan yleisradioyhtiön (IRIB) kansainvälisen osaston johtaja ja Press TV:n toimitusjohtaja; Press TV on tärkein hallitusta tukeva englanninkielinen kanava, joka valvoo IRIBin ulkomaankielistä tuotantoa. IRIB on Iranin valtiojohtoinen mediayhtiö, ja se on välittänyt satoja pidätettyjen Iranin kansalaisten, kaksoiskansalaisten ja ulkomaalaisten pakotettuja tunnustuksia Iranissa. IRIB ja sen tytäryhtiöt ovat ratkaiseva väline Iranin hallinnon laajamittaisessa sorto- ja sensurointikampanjassa sen omia kansalaisia vastaan. IRIB on tuottanut ja viime aikoina välittänyt haastatteluja henkilöistä, jotka on pakotettu tunnustamaan, että Iranin viranomaiset eivät ole tappaneet heidän sukulaisiaan maanlaajuisten mielenosoitusten aikana vaan että nämä ovat kuolleet tapaturmaisesti näihin tapahtumiin liittymättömistä syistä. Press TV on vastuussa vangeilta pakotettujen tunnustusten tuottamisesta ja lähettämisestä; vankeina on ollut toimittajia, poliittisia aktivisteja sekä kurdi- ja arabivähemmistöihin kuuluvia henkilöitä; ja se on loukannut kansainvälisesti tunnustettuja oikeuksia oikeudenmukaiseen ja puolueettomaan oikeudenkäyntiin. IRIBin johtajana ja Press TV:n toimitusjohtajana Ahmad Noroozi on näin ollen vastuussa vakavista ihmisoikeusloukkauksista Iranissa. 23.1.2023

166. POURANVARI Youssef یوسف پورانواری alias POURANVARI Youssuf Syntymäaika: 26.5.1983 Syntymäpaikka: Teheran, Iran Kansalaisuus: iranilainen Sukupuoli: mies Kansallisen henkilökortin numero: 0492699836 (Iran) Asema: Iranin islamilaisen tasavallan yleisradioyhtiön (IRIB) ulkomaankielisen lippulaivakanavan ohjelma- ja suunnittelu-osaston johtaja Lähellä olevat yhteisöt: Iranin islamilaisen tasavallan yleisradioyhtiö (IRIB) Youssef Pouranvari on Iranin islamilaisen tasavallan yleisradioyhtiön (IRIB) ulkomaankielisen lippulaiva-kanavan ohjelma- ja suunnitteluosaston johtaja. IRIBillä on Iranin hallituksen valtiojohtoisena mediayhtiönä monopoli televisio- ja radiopalveluihin Iranissa ja sillä on keskeinen asema ilmaisuvapauden rajoittamisessa ja vapaan tiedonkulun estämisessä Iranissa sensurointitoimilla. IRIB tuottaa, tukee ja levittää hallituksen propagandaa sekä Iranissa että kansainvälisesti. Lisäksi IRIB välittää säännöllisesti Iranin kansalaisiin, kaksoiskansalaisiin ja ulkomaalaisiin kohdistuvia vääriä ja perusteettomia syytöksiä ja käyttää väärennettyjä uutisia levittääkseen väärää tietoa ja syyllistääkseen väärin perustein järjestelmän vihollisiksi katsottuja tahoja. IRIB tekee myös laajaa yhteistyötä turvallisuus- ja tiedustelupalvelujen, myös Iranin tiedustelu- ja turvallisuusministeriön (MOIS) ja Islamilaisen vallankumouskaartin (IRCG), kanssa saadakseen ja julkisesti levittääkseen pidätettyjen Iranin kansalaisten, kaksoiskansalaisten ja ulkomaalaisten pakotettuja tunnustuksia. Todistajanlausunnot ja muut todisteet viittaavat siihen, että käytetään sekä fyysistä että psykologista kidutusta; perheenjäseniä uhkaillaan; ja käytetään halventavaa kohtelua pakotettujen tunnustusten saamiseksi. Vuodesta 2009 lähtien IRIBin ohjelmissa on välitetty satoja pakotettuja tunnustuksia sekä loukkaavaa sisältöä satoja muita ihmisiä kohtaan. IRIB käyttää pakotettuja tunnustuksia erityisesti lavastaakseen kaksoiskansalaisia ja ulkomaalaisia vakoojiksi, demonisoidakseen ihmisoikeusaktivisteja ja legitimoidakseen uskonnollisten vähemmistöryhmien, kuten bahai-yhteisön, sorron. Iranin islamilaisen tasavallan yleisradioyhtiön (IRIB) ulkomaankielisen lippulaiva-kanavan ohjelma- ja suunnitteluosaston johtajana Youssef Pouranvari edistää omia laillisia oikeuksiaan puolustavien rauhanomaisten mielenosoittajien, toimittajien, ihmisoikeuksien puolustajien, opiskelijoiden ja muiden henkilöiden sortoa. Hän on näin ollen vastuussa vakavista ihmisoikeusloukkauksista Iranissa. 23.1.2023

167. KADEM Ahmad کادم احمد Kansalaisuus: iranilainen Sukupuoli: mies Sotilasarvo: prikaatikenraali Asema: Islamilaisen vallankumous-kaartin (IRGC) alueellisen päämajan Karbalan johtaja Prikaatikenraali Ahmad Kadem on islamilaisen vallankumouskaartin (IRGC) operatiivisen keskuksen (alueellinen päämaja) Karbalan johtaja; sen hallinnassa ovat IRGC:n joukot Khusestanin, Lorestanin, Kohkiluyehin ja Boyer ja Ahmadin maakunnissa. Vuoden 2022 protestien aikana hänen johtamansa IRGC:n joukot toteuttivat toimia mielenosoittajia vastaan erityisesti Khusestanin ja Lorestanin alueilla, myös Khorramabadin kaupungissa (Lorestanissa) ja Izehin kaupungissa (Khusestanissa). IRGC:n joukkojen voimankäyttö kyseisissä toimissa oli kohtuutonta, ja ne ampuivat mielenosoittajia kovilla panoksilla. Näiden alueiden IRGC:n joukkojen yleisenä komentajana Kadem on vastuussa kyseisten joukkojen mielenosoittajiin kohdistamasta väkivallasta. Hän on näin ollen vastuussa vakavista ihmisoikeusloukkauksista Iranissa. 23.1.2023

168. AZIMI Mohammad Nazar نظر محمد عظیمی, alias AZIMI Mohammadnazar عظیمی موهاممادنازار Kansalaisuus: iranilainen Sukupuoli: mies Sotilasarvo: prikaatikenraali Asema: Islamilaisen vallankumous-kaartin (IRGC) komentaja Najaf Al-Ashrafin päämajassa Prikaatikenraali Mohammad Nazar Azimi on islamilaisen vallankumouskaartin (IRGC) komentaja Najaf Al-Ashrafin päämajassa, joka johtaa IRGC:n joukkoja Kermanshahin, Hamedanin ja Ilamin maakunnissa. Iranin turvallisuusjoukot, IRGC mukaan lukien, ovat toteuttaneet Kermanshahin maakunnassa väkivaltaisia tukahduttamistoimia vuoden 2022 mielenosoitusten aikana. IRGC:n tällä alueella toimivien IRGC:n joukkojen alueellisen päämajan komentajana hän on vastuussa IRGC:n väkivallasta mielenosoittajia kohtaan Kermanshahin maakunnassa. Hän on näin ollen vastuussa vakavista ihmisoikeusloukkauksista Iranissa. 23.1.2023

169. NILFRUSHAN Abbas Mortaza نیلفروشان عباس مرتاضا alias NILFOROUSHAN Abbas; NILFOROUSHAN DARDASHTI Abbas; NILFOROUSHAN DARDASHTI Abbas; NILFOROUSHAN Abbas; NILFRUSHAN DARDASHTI Abbas Mortaza نیلفروشان دردشتی عباس Syntymäaika: 23.8.1966 Syntymäpaikka: Isfahan, Iran Kansalaisuus: iranilainen Sukupuoli: mies Passin numero: P46631463 (Iran) Asema: Islamilaisen vallankumous-kaartin (IRGC) operaatioiden apulaiskomentaja Abbas Nilfrushan on islamilaisen vallankumouskaartin (IRGC) operaatioiden apulaiskomentaja ja on vastuussa IRGC:n operaatioiden johtamisesta; IRGC on yksi turvallisuusorganisaatioista, jotka ovat suoraan vastuussa mielenosoitusten tukahduttamisesta. Tässä ominaisuudessaan hän on kutsunut vuoden 2022 ruohonjuuritason protestiliikettä terroristiliikkeeksi ja suoraksi turvallisuusuhaksi Iranille legitimoiden näin rauhanomaisiin mielenosoituksiin kohdistetut kovat toimet. Hän on näin ollen vastuussa vakavista ihmisoikeusloukkauksista Iranissa. 23.1.2023

170. MOEIN Moslem مسلم معین Syntymäaika: 22.9.1985 Syntymäpaikka: Eslamabad, Iran Kansalaisuus: iranilainen Sukupuoli: mies Kansallisen henkilökortin numero: 3341588477 (Iran) Osoite: Part 7, Block 25, Ground Floor, 16th Street, Sarvestan Street, Chaghamirza Phase 2 Shahid Mehrabi, Kermanshah, Iran Asema: Basji Resistance Force (Basij) - liikkeen kyberavaruuden päämajan johtaja Moslem Moein on johtavassa asemassa EU:n luetteloon merkityssä Basij-liikkeessä, joka on pahamaineinen vapaaehtoispohjainen puolisotilaallinen järjestö, joka toimii islamilaisen vallankumouskaartin (IRGC) alaisuudessa ja jolla on osajoukkoja eri puolilla Irania. Basij-liikkeellä on ollut keskeinen asema Iranin hallinnon syyskuusta 2022 lähtien ympäri maata esiintyneiden mielenosoitusten ihmishenkien menetykseen johtavassa tukahduttamisessa. Basijin kyberavaruuden päämajan päällikkönä Moein johtaa toimia iranilaisten verkossa tapahtuvan toiminnan valvomiseksi ja sensuroimiseksi. Hän on julkisesti ilmaissut, että Basijin prioriteettina on valvoa iranilaisten internetin käyttöä. Lisäksi Moein on kannattanut Iranin kansallisen intranetin kehittämistä, jolloin Iranin hallinnolla voisi olla mahdollisuus irrottaa Iran maailmanlaajuisesta internetistä. Iranin hallitus jatkaa vapaan tiedonkulun suodattamista ja estämistä Iranissa. Hän on näin ollen vastuussa vakavista ihmisoikeusloukkauksista Iranissa. 23.1.2023

171. KARAMI Mohammad محمد کرمی Syntymäaika: 27.1.1966 Syntymäpaikka: Iran Kansalaisuus: iranilainen Sukupuoli: mies Sotilasarvo: prikaatikenraali Passin numero: K50849392 (Iran), erääntyy 23.9.2024 Asema: Islamilaisen vallankumous-kaartin (IRGC) komentaja Qudsin päämajassa Sistanin ja Baluchestanin maakunnassa ja Kermanin maakunnassa Prikaatikenraali Mohammad Nazar Azimi on islamilaisen vallankumouskaartin (IRGC) komentaja Qudsin päämajassa, joka johtaa on IRGC:n joukkoja Sistanin ja Baluchestanin maakunnassa ja Kermanin maakunnassa. Vuoden 2022 mielenosoitusten aikana Sistanin ja Baluchestanin maakunnassa on nähty joitakin kaikkein väkivaltaisimpia tukahduttamistoimia, joita ovat tehneet Iranin turvallisuusjoukot, IRGC mukaan lukien. Maakunnan pääkaupungissa Zahedanissa oli 30. syyskuuta 2022”verinen perjantai”, kun turvallisuusjoukot ampuivat kovilla panoksilla perjantairukouksen yhteyteen Zahedanissa muodostunutta mielenosoitusta kohti. Vähintään 70 mielenosoittajaa ammuttiin ja kuoli. Myöhempien mielenosoitusten osanottajiin kohdistettu väkivalta on jatkunut siitä lähtien. IRGC:n tällä alueella toimivien joukkojen alueellisen päämajan komentajana Karami on vastuussa IRGC:n väkivallasta mielenosoittajia kohtaan Sistanin ja Baluchestan maakunnassa, erityisesti ”verisen perjantain” aikoihin. Hän on näin ollen vastuussa vakavista ihmisoikeusloukkauksista Iranissa. 23.1.2023

172. JAVIDAN Ali Akbar جاویدان علی اکبر Syntymäaika: 21.3.1967 Syntymäpaikka: Iran Kansalaisuus: iranilainen Sukupuoli: mies Asema: Iranin islamilaisen tasavallan lainvalvonta-joukkojen (LEF) komentaja Kermanshahin maakunnassa Ali Akbar Javidan on ollut Iranin islamilaisen tasavallan lainvalvontajoukkojen (LEF) komentajana Kermanshahin maakunnassa kesäkuusta 2019. Tässä ominaisuudessa hän on vastuussa LEFin väkivaltaisten toimien määräämisestä vuoden 2022 mielenosoituksiin Kermanshahissa. Hän on myös vastuussa siitä, että LEF panee tiukasti täytäntöön vakavasti ihmisoikeuksia loukkaavia siveyspolitiikkoja, muun muassa aktiivisesti sortamalla naisia, jotka eivät noudata huivinormeja. Hän on myös vastuussa LEFin tekemistä naisten pidätyksistä heinäkuun 2022 mielenosoitusten aikana. Hän on vastuussa naisiin kohdistuvasta väkivallasta, syrjinnästä, julmasta ja halventavasta kohtelusta ja naisten mielivaltaisesta pidätyksestä. Hän on näin ollen vastuussa vakavista ihmisoikeusloukkauksista Iranissa. 23.1.2023